CELEX: 62008TN0012
Language: fi
Date: 2008-01-04 00:00:00
Title: Asia T-12/08 P: Valitus, jonka M on tehnyt 4.1.2008 virkamiestuomioistuimen asiassa F-23/07, M v. EMEA, 19.10.2007 antamasta tuomiosta

8.3.2008   
            
            
               FI
            
            
               Euroopan unionin virallinen lehti
            
            
               C 64/59
            
         Valitus, jonka M on tehnyt 4.1.2008 virkamiestuomioistuimen asiassa F-23/07, M v. EMEA, 19.10.2007 antamasta tuomiosta
   (Asia T-12/08 P)
   (2008/C 64/95)
   Oikeudenkäyntikieli: ranska
   Asianosaiset
   
      Valittaja: M (Broxbourne, Yhdistynyt kuningaskunta) (edustajat: asianajajat S. Orlandi, A. Coolen, J.-N. Louis ja E. Marchal)
   
      Muu osapuoli: Euroopan lääkevirasto (EMEA)
   Vaatimukset
   
               —
            
            
               Virkamiestuomioistuimen asiassa F-23/07, M vastaan Euroopan lääkevirasto, 19.10.2007 antama määräys on kumottava
            
         
               —
            
            
               Euroopan lääkeviraston 25.10.2006 tekemä päätös on kumottava siltä osin kuin siinä hylätään 8.8.2006 esitetty vaatimus siitä, että asia saatetaan työkyvyttömyyslautakunnan käsiteltäväksi
            
         
               —
            
            
               Euroopan lääkeviraston tekemä se päätös on kumottava, jolla hylättiin vahingonkorvausvaatimus
            
         
               —
            
            
               Vastaaja on velvoitettava korvaamaan molemmista oikeudenkäynneistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valittaja vaatii valituksessaan virkamiestuomioistuimen sen määräyksen kumoamista, jolla jätettiin tutkimatta kanne, jossa vaadittiin 25.10.2006 tehdyn sen päätöksen kumoamista, jolla Euroopan lääkevirasto hylkäsi valittajan vaatimuksen, joka koski työkyvyttömyyslautakunnan muodostamista, ja 31.1.2007 tehdyn sen päätöksen kumoamista, jolla hylättiin valittajan vahingonkorvausvaatimus.
   Valituksensa tueksi valittaja esittää yhden valitusperusteen, joka koskee sitä, että virkamiestuomioistuin rikkoi yhteisön oikeutta. Valittaja väittää, että virkamiestuomioistuin tulkitsi virheellisesti hänen ensimmäisessä oikeusasteessa nostamansa kanteen ulottuvuutta ja lausui näin ollen kanteen ulkopuolelta. Valittaja väittää myös, että virkamiestuomioistuin rikkoi lisäksi muuhun henkilöstöön sovellettavien palvelussuhteen ehtojen 33 artiklan 1 ja 2 kohtaa.